
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 166 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

151. Ιδρυση Ενορίας του Ιερού Ναού Αγίου Παντελεή- 

μονος, στον Δήμο Πανοράματος, του Νομού Θεσ¬ 
σαλονίκης, της Ιερός Μητροπόλεως Θεσσαλονί¬ 
κης. 1 

152. Ίδρυση Ενορίας του Ιερού Ναού Παναγίας Ελευ¬ 

θερώτριας, στην περιοχή Ανω Καλλιθέα, του Δή¬ 
μου Ρεθύμνης, του Νομού Ρεθύμνης, της Ιερός 
Μητροπόλεως Ρεθύμνης και Αυλοποτάμου. 2 

153. Έγκριση τροποποίησης Οργανισμού Διοίκησης και 

λειτουργίας του Φιλανθρωπικού Ιδρύματος με την 
επωνυμία «Ίδρυμα Πρόνοιας και Εκπαιδεύσεως 
Κωφών και Βαρήκοων Ελλάδος». 3 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 151 
Ίδρυση Ενορίας του Ιερού Ναού Αγίου Παντελεήμονος, 
στον Δήμο Πανοράματος, του Νομού Θεσσαλονίκης, 
της Ιερός Μητροπόλεως Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρου 36 παρ. 2 του ν. 590/1977 
«Περί του Καταστατικού Χάρτου της Εκκλησίας της Ελλά¬ 
δος «(Α' 146) σε συνδυασμό με τις διατάξεις των άρθρων 
2 και 3 του Κανονισμού 8/1979 της Ιεράς Συνόδου της 
Εκκλησίας της Ελλάδος «Περί Ιερών Ναών και Ενοριών» 
(Α' 1/1980). 

2. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα, που κυ¬ 
ρώθηκε με το άρθρο πρώτο του π.δ. 63/2005 (Α' 98). 

3) Τις διατάξεις της υπ’ αριθμ. 37876/ΣΤ5/26.4.2004 κοι¬ 
νής απόφασης του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρμο¬ 
διοτήτων Υφυπουργών του Υπουργείου Εθνικής Παιδείας 
και Θρησκευμάτων» (Β' 608). 

4) Την υπ’ αριθμ. 3/2006 σύμφωνη γνώμη του Μητρο- 
πολιτικού Συμβουλίου της Ιεράς Μητροπόλεως Θεσσα¬ 
λονίκης. 

5) Την υπ’ αριθμ. 289/2004 γνωμοδότηση του Δημοτικού 
Συμβουλίου του Δήμου Πανοράματος. 

6) Το γεγονός ότι από τις διατάξεις του διατάγματος 
δεν προκαλείται δαπάνη εις βάρος του Κρατικού Προϋ¬ 
πολογισμού ή του Προϋπολογισμού Ν.Π.Δ.Δ. 

7) Την υπ’ αριθμ. 130/2006 γνωμοδότηση του Συμβουλίου 
της Επικράτειας, με πρόταση του Υφυπουργού Εθνικής 
Παιδείας και Θρησκευμάτων, αποφασίζουμε: 

Άρθρο 1 

Ιδρύεται Ενορία του Ιερού Ναού Αγίου Παντελεήμονος, 
στον Δήμο Πανοράματος, του Νομού Θεσσαλονίκης, της 
Ιεράς Μητροπόλεως Θεσσαλονίκης. 

Αρθρο 2 

Η ισχύς του παρόντος άρχεται από της δημοσιεύσεώς 
του στην Εφημερίδα της Κυβερνήσεως. 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 18 Ιουλίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΚΑΛΟΣ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 152 
Ίδρυση Ενορίας του Ιερού Ναού Παναγίας Ελευθερώτριας, 
στην περιοχή Άνω Καλλιθέα, του Δήμου Ρεθύμνης, του 
Νομού Ρεθύμνης, της Ιεράς Μητροπόλεως Ρεθύμνης 
και Αυλοποτάμου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 36 παρ. 2 του ν. 590/1977 
«Περί του Καταστατικού Χάρτου της Εκκλησίας της Ελλά¬ 
δος» (Α' 146), σε συνδυασμό με τις διατάξεις των άρθρων 
2 και 3 του Κανονισμού 8/1979 της Ιεράς Συνοδού της 
Εκκλησίας της Ελλάδος «Περί Ιερών Ναών και Ενοριών» 
(Α' 1/1980). 

2. Τις διατάξεις του άρθρου 54 του ν. 4149/1961 «Περί 
Καταστατικού Νόμου της εν Κρήτη Ορθοδόξου Εκκλησίας 
και άλλων τινών διατάξεων» (Α' 41). 

3. Τη διάταξη του άρθρου 90 του Κώδικα που κυρώθη¬ 
κε με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (Α' 98). 

4. Τη σύμφωνη γνώμη του Μητροπολιτικού Συμβουλί¬ 
ου της Ιεράς Μητροπόλεως Ρεθύμνης και Αυλοποτάμου 
(πρακτικό 1/21.2.2006 απόφ. 6). 

5. Τη γνωμοδότηση του Δημοτικού Συμβουλίου του Δή¬ 
μου Ρεθύμνης (πρακτικό 1/16.1.2006 απόφ. 21). 

6. Τις διατάξεις της υπ’ αριθμ. 37876/ΣΤ5/26.4.2004 κοινής 
απόφασης του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός αρμοδιοτήτων 
Υφυπουργών του Υπουργείου Εθνικής Παιδείας και Θρη¬ 
σκευμάτων» (Β' 608). 

7. Το γεγονός ότι από τις διατάξεις του διατάγματος 
δεν προκαλείται δαπάνη εις βάρος του Κρατικού Προϋ¬ 
πολογισμού ή του Προϋπολογισμού Ν.Π.Δ.Δ. 

8. Την 132/2006 γνωμοδότηση του Συμβουλίου της Επι¬ 
κράτειας, με πρόταση του Υφυπουργού Εθνικής Παιδείας 
και Θρησκευμάτων, αποφασίζουμε: 

Αρθρο 1 

Ιδρύεται Ενορία του Ιερού Ναού Παναγίας Ελευθερώ¬ 
τριας, στην περιοχή Άνω Καλλιθέα, του Δήμου Ρεθύμνης, 
του Νομού Ρεθύμνης, της Ιεράς Μητροπόλεως Ρεθύμνης 
και Αυλοποτάμου. 

Άρθρο 2 

Η ισχύς του παρόντος άρχεται από της δημοσιεύσεώς 
του στην Εφημερίδα της Κυβερνήσεως. 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 18 Ιουλίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ο ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΚΑΛΟΣ 

-Φ- 

(3) 

ΣΧΕΔΙΟ ΠΡΟΕΔΡΙΚΟΥ ΔΙΑΤΑΓΜΑΤΟΣ ΑΡΙΘΜ. 153 
Έγκριση Τροποποίησης Οργανισμού Διοίκησης και λει¬ 
τουργίας του Φιλανθρωπικού Ιδρύματος με την επω¬ 
νυμία «Ιδρυμα Πρόνοιας και Εκπαιδεύσεως Κωφών και 
Βαρήκοων Ελλάδος». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 6, του ν. δ/γματος 1111/1972 
«Περί Φιλανθρωπικών Σωματείων» (ΦΕΚ 23/Α711.2.1972). 

2. Τις διατάξεις του β. δ/γματος 53/1973 (ΦΕΚ 18/ 
Α719.1.1973) «Περί συστάσεως Ιδρύματος εν Αθήναις υπό 
την επωνυμία « Ίδρυμα Προνοίας και Εκπαιδεύσεως Κω¬ 
φών και Βαρήκοων Ελλάδος» και εγκρίσεως του Οργα¬ 
νισμού αυτού». 

3. Την υπ’ αριθ. 1528/25.5.2005 απόφαση του Νομάρ¬ 
χη Ανατολικής Αττικής «Χορήγηση άδειας ίδρυσης και 
λειτουργίας Οικοτροφείου στο Ίδρυμα Πρόνοιας και Εκ- 
παιδεύσεως Κωφών και Βαρήκοων Ελλάδος στη Δροσιά 
Αττικής». 

4. Την υπ’ αριθμ. 37930/ΔΙΟΕ1264/14.10.2005 κοινή απόφα¬ 
ση του Πρωθυπουργού και του Υπουργού Οικονομίας και 
Οικονομικών, «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ 1432/Β714.10.2005). 


5. Την υπ’ αριθμ. 30356/14.3.2006 κοινή απόφαση του 
Πρωθυπουργού και του Υπουργού Υγείας και Κοινωνι¬ 
κής Αλλληλεγγύης «Ανάθεση αρμοδιοτήτων στους Υφυ¬ 
πουργούς Υγείας και Κοινωνικής Αλληλεγγύης Αθανάσιο 
Γιαννόπουλο και Γεώργιο Κωνσταντόπουλο» (ΦΕΚ 311/ 
Β715.3.2006). 

6. Το γεγονός ότι από τις διατάξεις του παρόντος Προ¬ 
εδρικού διατάγματος, δεν προκαλείται καμία δαπάνη σε 
βάρος του Κρατικού Προϋπολογισμού. 

7. Την υπ’ αριθμ. 827/2004 συμβολαιογραφική πράξη της 
συμβολαιογράφου Αθηνών Γεωργίας Κ. Κίτσιου, περί τρο¬ 
ποποίησης οργανισμού του ιδρύματος και το από 2.7.2004 
πρακτικό του Δ.Σ. του Ιδρύματος. 

8. Το υπ’ αριθμ. 64/23.7.2004 έγγραφο του Ιδρύματος 
Πρόνοιας και Εκπαίδευσης Κωφών και Βαρήκοων Ελλάδος, 
σύμφωνα με το οποίο αιτούνται την τροποποίηση του β. 
δ/γματος 53/1973 (ΦΕΚ 18/Α719.1.1973). 

9. Την υπ’ αριθμ. 45/2006 Γνωμοδότηση του Συμβου¬ 
λίου της Επικράτειας και με πρόταση των Υφυπουργών 
Οικονομίας και Οικονομικών και Υγείας και Κοιν. Αλλη¬ 
λεγγύης, εγκρίνουμε την τροποποίηση και συμπλήρωση 
των διατάξεων του Οργανισμού του Ιδρύματος Πρόνοι¬ 
ας και Εκπαίδευσης Κωφών και Βαρήκοων Ελλάδος, ως 
ακολούθως: 

Αρθρο 1 

Επωνυμία - Μορφή -Έδρα - Σφραγίδα 

1. Το συσταθέν με το βασιλικό διάταγμα 53/1973 (ΦΕΚ 
18/Α'/19.1.1973) Φιλανθρωπικό Σωματείο «Ίδρυμα Πρόνοιας 
και Εκπαιδεύσεως Κωφών και Βαρήκοων Ελλάδος», είναι 
Ν.Π.Ι.Δ., Φιλανθρωπικό, μη κερδοσκοπικού χαρακτήρα και 
τελεί υπό την εποπτεία και τον έλεγχο του Υπουργείου 
Υγείας και Κοινωνικής Αλληλεγγύης. 

2. Η έδρα του Ιδρύματος βρίσκεται στη συμβολή των 
οδών Μαβίλη, επί της οποίας φέρει τον αριθμό 8, Πολέμη 
και Καρδερίνας, στην Κοινότητα Δροσιά της Αττικής. 

3. Το Ίδρυμα φέρει κυκλική σφραγίδα και αναγράφει 
περιμετρικά μέσα στον εσωτερικό της κύκλο το «Έτος 
Ιδρύσεως 1972» και στον εξωτερικό της κύκλο «ΙΔΡΥΜΑ 
ΠΡΟΝΟΙΑΣ ΚΑΙ ΕΚΠΑΙΔΕΥΣΕΩΣ ΚΩΦΩΝ ΚΑΙ ΒΑΡΗΚΟΩΝ 
ΕΛΛΑΔΟΣ». 

Άρθρο 2 

Σκοπός 

1. Σκοπός του Ιδρύματος είναι η μέριμνα των κωφών 
και βαρήκοων ατόμων ηλικίας 12-30 ετών. Πιο συγκεκρι¬ 
μένα: 

α) Η φιλοξενία. 

β) Η ψυχοκοινωνική στήριξη με απώτερο στόχο την 
αξιοποίηση των δυνατοτήτων των κωφών και βαρήκοων 
ατόμων για την ανάπτυξη της ανεξαρτησίας και της αυ¬ 
τονομίας τους καθώς και του πολιτιστικού, μορφωτικού 
και κοινωνικού επιπέδου τους. Η ψυχοκοινωνική στήριξη 
περιλαμβάνει την ανάπτυξη των δεξιοτήτων ζωής, αυτο¬ 
γνωσίας, επικοινωνίας, κοινωνικής συναλλαγής, κα. και 
παρέχεται από το εξειδικευμένο προσωπικό του Ιδρύμα¬ 
τος σε ατομικό ή ομαδικό επίπεδο. 

γ) Ο επαγγελματικός προσανατολισμός, κατάρτιση, 
άσκηση, αποκατάσταση με απώτερο στόχο την κοινωνική 
ενσωμάτωση, την ισότιμη ένταξη των κωφών και βαρή¬ 
κοων ατόμων στο κοινωνικό σύνολο, την επαγγελματική 
υποστήριξη και την προώθηση τους στην επαγγελματική 
απασχόληση. Για το σκοπό αυτό, το Ίδρυμα αναλαμβάνει, 
αναπτύσσει και συμμετέχει σε προγράμματα σε συνεργα¬ 
σία με θεσμοθετημένους φορείς της Πολιτείας, εκκλησια¬ 
στικούς φορείς, με μη-κυβερνητικούς οργανισμούς, κ.ά. 

2. Το Ίδρυμα παρέχει δωρεάν τις υπηρεσίες του στα 
κωφά και βαρήκοα παιδιά των οποίων το οικογενειακό 

1943 


περιβάλλον βρίσκεται σε μόνιμη ή προσωρινή αποδεδειγ¬ 
μένη κατάσταση ανάγκης. 

3. Για την επίτευξη των σκοπών και των στόχων λαμβά- 
νεται κάθε αναγκαίο μέτρο και επιδιώκεται η συνεργασία 
με αρμόδιους πολιτειακούς, εκκλησιαστικούς, και άλλους 
φορείς, οργανισμούς και υπηρεσίες για την αποτελεσμα¬ 
τική μέριμνα των κωφών και βαρήκοων ατόμων. 

Αρθρο 3 

Διοικητικό Συμβούλιο 

1. Το Ίδρυμα λειτουργεί σύμφωνα με τους νόμους που 
ισχύουν και διοικείται από πενταμελές Διοικητικό Συμ¬ 
βούλιο αποτελούμενο από: 

α) Τρία μέλη τα οποία υποδεικνύονται από το Σωματείο 
«Σύλλογος Προνοίας Κωφαλάλων Ελλάδας» και ισάριθμοι 
αναπληρωτές, 

β) Δύο μέλη τα οποία διορίζονται με απόφαση του 
Υπουργείου Υγείας και Κοινωνικής Αλληλεγγύης και ισά¬ 
ριθμοι αναπληρωτές. 

2. Το Διοικητικό Συμβούλιο εκλέγει μεταξύ των μελών 
του με μυστική ψηφοφορία τον Πρόεδρο, τον Αντιπρόε¬ 
δρο, τον Γενικό Γραμματέα και τον Ταμία. 

3. Η θητεία του Διοικητικού Συμβουλίου είναι τριετής. 

4. Το αξίωμα του Προέδρου και των μελών του Διοικη¬ 
τικού Συμβουλίου είναι τιμητικό και άμισθο. 

5. Αντικατάσταση μελών του Διοικητικού Συμβουλίου 
λόγω παραιτήσεως, κωλύματος, αδυναμίας ή απουσίας 
πέραν των τριών συνεδριάσεων γίνεται με απόφαση του 
Διοικητικού Συμβουλίου του Σωματείου. 

Άρθρο 4 

Λειτουργία του Διοικητικού Συμβουλίου 

1. Το Διοικητικό Συμβούλιο συνέρχεται σε τακτική συνε¬ 
δρίαση με πρόσκληση του Προέδρου μία φορά το μήνα. 
Έκτακτα συνέρχεται για την αντιμετώπιση επειγόντων 
θεμάτων ή μετά από αίτηση τουλάχιστον τριών μελών 
του. 

2. Το Διοικητικό Συμβούλιο βρίσκεται σε απαρτία όταν 
παρευρίσκονται τουλάχιστον τρία μέλη. Σε περίπτωση μη 
επίτευξης απαρτίας το Διοικητικό Συμβούλιο συνέρχεται 
εκ νέου κατόπιν νέας πρόσκλησης μετά από μία εβδομάδα 
την ίδια ή σαφώς προσδιορισμένη ημερήσια διάταξη και 
έγκυρα αποφασίζει εφόσον παρίστανται τρία μέλη. 

3. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών του. Σε περί¬ 
πτωση ισοψηφίας υπερισχύει η ψήφος του Προέδρου. 

4. Οι προσκλήσεις για τη σύγκληση των τακτικών και 
εκτάκτων συνεδριάσεων του Διοικητικού Συμβουλίου κοι¬ 
νοποιούνται σε όλα τα μέλη από τον Γραμματέα του Δ.Σ. 
τουλάχιστον τρεις μέρες πριν τη Συνεδρίαση. 

5. Γ ια τις συνεδριάσεις του Διοικητικού Συμβουλίου τη¬ 
ρούνται πρακτικά τα οποία υπογράφονται από την Πρό¬ 
εδρο και την Γ ραμματέα. 

Άρθρο 5 

Αρμοδιότητες του Διοικητικού Συμβουλίου 

1. Το Διοικητικό Συμβούλιο αποτελεί το Ανώτατο Διοι¬ 
κητικό Όργανο του Ιδρύματος, ασκεί όλες ανεξαιρέτως 
τις εξουσίες και ρυθμίζει όλες τις λειτουργίες του. Χα- 
ράσσει τη στρατηγική του Ιδρύματος, διαχειρίζεται την 
περιουσία του, εγκρίνει τους διορισμούς του, απολύσεις 
του προσωπικού και οριοθετεί τις σχέσεις του Ιδρύμα¬ 
τος με έμμισθα και άμισθα πρόσωπα και αποφασίζει για 
κάθε ενέργεια που αποβλέπει στην εκπλήρωση των σκο¬ 
πών του συλλόγου σύμφωνα πάντα με τις διατάξεις της 
συστατικής πράξης του παρόντος οργανισμού και των 
διαταγμάτων που εκδόθηκαν ή θα εκδοθούν σε εκτέλεση 
του νόμου αυτού. Το Διοικητικό Συμβούλιο αποφασίζει 
ειδικότερα για: 


α) την λήψη όλων των αποφάσεων για όλες τις ενέργει¬ 
ες οι οποίες προάγουν και πραγματοποιούν το σκοπό του 
ιδρύματος όπως αυτοί αναφέρονται στο Άρθρο 2, 
β) την έγκριση του προϋπολογισμού, των εσόδων-εξό- 
δων και του ετήσιου οικονομικού απολογισμού του Ιδρύ¬ 
ματος, 

γ) την διοίκηση και διαχείριση όλης της κινητής και 
ακίνητης περιουσίας που μπορεί να αποκτήσει το Ίδρυ¬ 
μα, καθώς και των πόρων που προσέρχονται σε αυτήν, 
η απόφαση για ανέγερση ή κατεδάφιση οικοδομών, για 
αγορά ή πώληση ακινήτων, κινητών, για τοποθέτηση κε¬ 
φαλαίων, εκμισθώσεων ακινήτων ή κινητών και εν γένει 
κάθε πράξης διοίκησης, διαχείρισης, αξιοποίησης και δι¬ 
άθεσης της περιουσίας του Ιδρύματος σύμφωνα με το 
Κανονικό Δίκαιο, 

δ) τον καθορισμό του προγράμματος και του αριθμού 
των κωφών ή βαρήκοων ατόμων, 
ε)την πρόσληψη, τις μεταβολές και την απόλυση του 
προσωπικού του Ιδρύματος, 
ζ) την απόφαση για κάθε γενική δαπάνη, 
η) την εξεύρεση οικονομικών πόρων για το Ίδρυμα, 
θ) την αποδοχή κληρονομιών, κληροδοσιών, δωρεών, 
προϊόντων εράνου και κάθε άλλης εισφοράς με ή χωρίς 
όρους ή και τη δικαιολογημένη απόρριψή τους, 
ι) την συγκρότηση Επιτροπών από τα μέλη του Διοικη¬ 
τικού Συμβουλίου ή και άλλα άτομα, φίλοι του Ιδρύματος, 
για τη μελέτη και το χειρισμό ειδικών θεμάτων (π.χ. επι¬ 
στημονική επιτροπή). 

Άρθρο 6 

Αρμοδιότητες του Προέδρου του Δ.Σ. 

1. Ο Πρόεδρος του Διοικητικού Συμβουλίου εκπροσωπεί 
το Ίδρυμα, σε όλες τις έννομες σχέσεις, δικαστικά και 
εξώδικα έναντι κάθε φυσικού ή νομικού προσώπου. Υπο¬ 
γράφει όλα τα έγγραφα τα οποία αφορούν το Ίδρυμα, 
εντάλματα πληρωμής, εξοφλητικές αποδείξεις, τραπεζικές 
ή μη επιταγές και εν γένει κάθε έγγραφο παραστατικό 
αξίας. Δύναται να παρίσταται στις συνεδριάσεις των δια¬ 
φόρων επιτροπών και να εκχωρεί τις αρμοδιότητες του ή 
μέρος αυτών σε έτερο μέλος του Διοικητικού Συμβουλίου 
ή άλλο πρόσωπο εκτός Διοικητικού Συμβουλίου, κατόπιν 
αποφάσεως και εγκρίσεως του Διοικητικού Συμβουλίου. 

2. Όταν απουσιάζει ή κωλύεται ο Πρόεδρος, τον αντικα¬ 
θιστά ο Αντιπρόεδρος σε όλες τις αρμοδιότητές του. 

Άρθρο 7 

Αρμοδιότητες του Γ ενικού Γ ραμματέα του Δ.Σ. 

1. Ο Γ ενικός Γ ραμματέας κρατάει τα πρακτικά των συ¬ 
νεδριάσεων του Διοικητικού Συμβουλίου, προσυπογράφει 
μαζί με τον Πρόεδρο όλα τα έγγραφα, θεωρεί τα χρημα¬ 
τικά εντάλματα και αποδείξεις εισπράξεων, γράφει την 
αλληλογραφία, φυλάει τη σφραγίδα του συλλόγου. 

2. Τον Γ ενικό Γ ραμματέα αναπληρώνει άλλο μέλος του 
Δ.Σ. που ορίζεται με απόφαση του Δ.Σ. 

Άρθρο 8 

Αρμοδιότητες του Ταμία του Δ.Σ. 

1. Ο Ταμίας είναι υπεύθυνος για τη φύλαξη της διαχεί¬ 
ρισης των χρημάτων και κάθε περιουσιακού στοιχείου 
του συλλόγου. Κρατάει βιβλίο εσόδων-εξόδων καθώς και 
τα υπόλοιπα διαχειριστικά βιβλία και έγγραφα που προ¬ 
βλέπει ο νόμος. 

Ο Ταμίας συντάσσει τον ισολογισμό του Συλλόγου. 

2. Τον Ταμία αναπληρώνει άλλο μέλος του Δ.Σ. που 
ορίζεται με απόφαση του Δ.Σ. 

Άρθρο 9 
Τήρηση Βιβλίων 

1. Το Ίδρυμα τηρεί τα παρακάτω βιβλία: 




1944 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΓΕΝΙΚΑ ΒΙΒΛΙΑ. 

Α) Βιβλίο εισερχομένων-εξερχόμενων εγγράφων 
Β) Βιβλίο πρακτικών των συνεδριάσεων του Διοικητικού 
Συμβουλίου 
ΕΙΔΙΚΑ ΒΙΒΛΙΑ 

Α) Βιβλίο απογραφών και ισολογισμών 
Β) Βιβλίο ταμείου 

Αρθρο 10 
Πόροι-Περιουσία 

Πόροι του Ιδρύματος είναι: 

α) οι επιχορηγήσεις από τον τακτικό κρατικό προϋπο¬ 
λογισμό, 

β) οι επιχορηγήσεις από τον προϋπολογισμό των Δη¬ 
μοσίων Επενδύσεων, 

γ) έσοδα από την εφαρμογή προγραμμάτων που συγ- 
χρηματοδοτούνται από την Ευρωπαϊκή Ένωση και τους 
Διεθνείς Οργανισμούς, 

δ) τα έσοδα από την εκμετάλλευση της περιουσίας 
του, 

ε) πόρους του Σωματείου «Σύλλογος Προνοίας Κωφα¬ 
λάλων Ελλάδος» 

στ) Νοσήλια από Ασφαλιστικά Ταμεία, 
ζ) Δωρεές φυσικών και νομικών προσώπων, εισοδήματα 
πόσης φύσεως, κληροδοτήματα, κληροδοσίες, έσοδα από 
κοινωνικές δραστηριότητες, ή άλλες εφάπαξ ή περιοδικές 
οικονομικές παροχές προς το Ιδρυμα, 
η) κάθε άλλο νόμιμο έσοδο. 

Περιουσία του Ιδρύματος αποτελούν: 

1. Το ισόγειο κατάστημα 212 τ.μ. στην οδό Βασιλέως 
Γεωργίου Β' στην περιοχή Γλυφάδα Αθηνών. 

2. Το κλειστό φορτηγό τύπου ΒΕΝΑΙΙΕΤ με αριθμό κυ¬ 
κλοφορίας ΥΕΖ 7392. 

3. Ο εξοπλισμός του Ιδρύματος. 

Αρθρο 11 

Προϋπολογισμός - Απολογισμός - Ισολογισμός 

1. Η Οικονομική Διαχείριση του Ιδρύματος ενεργείται 
βάσει προϋπολογισμού εσόδων-εξόδων. 

2. Ως ημερομηνία έναρξης του Οικονομικού έτους δι¬ 
αχείρισης ορίζεται η 1η Ιανουάριου και λήξης η 31η Δε¬ 
κεμβρίου κάθε έτους. 

3. Για κάθε έτος συντάσσεται ο Προϋπολογισμός εσό¬ 
δων-εξόδων του Ιδρύματος για το προσεχές έτος, ο οποί¬ 
ος εγκρίνεται από το Διοικητικό Συμβούλιο. 

4. Ο Προϋπολογισμός αναγράφει έσοδα-έξοδα κατά 
κεφάλαια και άρθρα για κάθε κατηγορία εσόδων-εξόδων 
(μισθοδοσίας-λειτουργικών δαπανών κ.λπ.). 

5. Μεταβολές του Προϋπολογισμού (αναθεωρήσεις) κατά 
τη διάρκεια του οικονομικού έτους ενεργούνται με από¬ 
φαση του Διοικητικού Συμβουλίου του Ιδρύματος με την 
κατάλληλη αιτιολογία για την ανάγκη μεταβολής. 

6. Το Ιδρυμα υποχρεούται να συντάξει σύμφωνα με τις 
διατάξεις του παρόντος Οργανισμού (καταστατικού) και 
του Εσωτερικού κανονισμού υπηρεσιακών οργάνων, με 
τη λήξη του οικονομικού έτους: Απολογισμό, Ισολογισμό, 
Έκθεση πεπραγμένων της λειτουργίας του Ιδρύματος και 
να τα υποβάλλει με την έγκριση τους στην Ν. Αυτοδι¬ 
οίκηση της Ανατολικής Αττικής και κοινοποιείται στην 
Αρμόδια Διεύθυνση του Υπουργείου Υγείας και Κοινωνικής 
Αλληλεγγύης. 

Άρθρο 12 

Προσωπικό Ιδρύματος 

1. Η σύνθεση του προσωπικού έχει ως εξής: 

Κλάδος ΠΈ. Γενικής Ιατρικής ή Παθολογίας θέση μία 

( 1 ) 


Κλάδος ΠΕ ή ΤΕ Διοικητικός-Οικονομικός, θέση μία (1) 
Κλάδος ΔΕ Διοικητικός-Οικονομικός, θέση μία (1) 
Κλάδος ΠΕ ή ΤΕ Κοινωνικής Εργασίας, θέση μία (1) 
Κλάδος ΠΕ Ψυχολόγων, θέσεις δύο (2) 

Κλάδος ΠΕ Λογοπεδικών, θέση μία (1) 

Κλάδος ΠΕ ή ΤΕ Εκπαιδευτών Ειδικής Αγωγής, θέσεις 
δύο (2) 

Κλάδος ΠΕ ή ΤΕ ή ΔΕ Επιμελητριών, θέσεις πέντε (5) 
Κλάδος ΥΕ ή ΔΕ Μαγείρων, θέσεις δύο (2) 

Κλάδος ΥΕ Προσωπικού Καθαριότητας, θέσεις δύο (2) 

2. Της Διεύθυνσης του Ιδρύματος προΐσταται ο Διευθυ¬ 
ντής που ορίζεται από το Διοικητικό Συμβούλιο. 

3. Η αριθμητική σύνθεση του προσωπικού μπορεί να 
μεταβάλλεται ανάλογα με τις ανάγκες της εύρυθμης λει¬ 
τουργίας του Ιδρύματος, εντός του συνολικού αριθμού 
των προβλεπόμενων θέσεων, με την προσθήκη νέων ειδι¬ 
κοτήτων, ύστερα από απόφαση του Δ.Σ. του Ιδρύματος. 

Αρθρο 13 

Εσωτερικός Κανονισμός 

Όλα τα λεπτομερή θέματα που ανάγονται στην κανονική 
και εύρυθμη λειτουργία του ιδρύματος: η σύνθεση, τα 
προσόντα, τα καθήκοντα και οι αρμοδιότητες του προ¬ 
σωπικού, η διαδικασία πρόσληψης, οι προϋποθέσεις και τα 
προσόντα διορισμού, τις αποδοχές, τα καθήκοντα αυτού 
στο Ιδρυμα, τις πειθαρχικές διαδικασίες και κάθε θέμα 
το οποίο αφορά το προσωπικό ρυθμίζονται με εσωτερι¬ 
κό κανονισμό λειτουργίας ο οποίος συντάσσεται από το 
Διοικητικό Συμβούλιο του Ιδρύματος και υποβάλλεται στο 
Υπουργείο Υγείας και Κοινωνικής Αλληλεγγύης, καθώς και 
στο Υπουργείο Οικονομίας και Οικονομικών, για έγκριση 
εντός εξαμήνου από τη δημοσίευση του παρόντος. 

Άρθρο 14 

Διάλυση του Ιδρύματος-Τύχη Περιουσίας 

1. Το Ιδρυμα διαλύεται όπως και όταν ο νόμος ορίζει: 
α) εάν εξέκλινε του σκοπού του ή εάν ο σκοπός ή η 

λειτουργία του απέβη παράνομος ή ανήθικος ή αντίθετος 
προς τη δημόσια τάξη, 

β) εάν λόγω οικονομικής αδυναμίας, ο σκοπός του Ιδρύ¬ 
ματος κατέστη ανέφικτος. 

2. Σε περίπτωση διάλυσης του Ιδρύματος για οποιοδή- 
ποτε λόγο, η περιουσία του περιέρχεται αυτοδίκαια στην 
κυριότητα, νομή και κατοχή του Σωματείου «Σύλλογος 
Προνοίας Κωφαλάλων Ελλάδος», το οποίο εδρεύει στην 
Αθήνα. 

Άρθρο 15 

Καταργούμενες διατάξεις 

Από την έναρξη ισχύος του παρόντος διατάγματος, κα- 
ταργείται κάθε άλλη διάταξη αντίθετη προς τις διατάξεις 
αυτού. 

Αρθρο 16 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Υγείας και Κοινωνικής Αλληλεγγύης 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 21 Ιουλίου 2006 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

